Stephenklatresmett var endemisk til Stephens Island på New Zealand, der populasjonen var så begrenset at en enkelt katt har fått skylden for utryddelsen (Rothschild, 1905 og 1907). Dette er det imidlertid flere som bestrider, selv om det beviselig var mange katter på øya mot slutten av 1800-tallet. Kattene ble utryddet fra øya i 1925, men alt sent i 1903 begynte det en storskala avskoging på øya. Da var imidlertid sannsynligvis stephenklatresmetten alt utryddet.